Poliarinė žuvėdra
Poliarinė žuvėdra, sin. ilgauodegė žuvėdra (lot. Sterna paradisaea, angl. Arctic Tern, vok. Küstenseeschwalbe) – žuvėdrinių (Sternidae) šeimos paukštis, kuris pagal savo išvaizdą panašus į upinę žuvėdrą, nuo kurios skiriasi ištisai raudonu snapu, trumpesnėmis kojomis, pilkesne apačia, ilgesne uodega. Svoris apie 110 g. Lietuvoje retkarčiais aptinkama pajūryje. Gyvena šiauriniuose kraštuose. Peri vasarą Arktyje didelėmis kolonijomis.